Knut Bjørnsen

**Knut Bjørnsen** (1932–2008) var en norsk sportsjournalist og programleder for NRK. Bjørnsen arbeidet primært som sportkommentator, men arbeidet også i underholdningsprogrammer. Han ble spesielt kjent som programleder for spørreleken *[[Kvitt eller dobbelt]]*.

## Bakgrunn
Bjørnsen var i sin ungdom en lovende skøyteløper som konkurrerte for Oslo Skøiteklub. Han vant blant annet det utsatte junior-NM 24. til 25. februar 1951 på Hamar stadion foran Hroar Elvenes, Oslo Idrettslag (sølv) og klubbkamerat Per Ødegaard (bronse). Det ordinære mesterskapet ble annullert etter første dag på grunn av ulike løpsforhold, bløt is.  

Han startet sin journalistiske karriere i 1953 i *[[Verdens Gang]]* og var der til han i 1961 ble ansatt i NRK. For nordmenn flest huskes han best som TV-reporter i NRK fra utallige mesterskap på skøyter og i friidrett, ofte i tospann med Per Jorsett. Han stod som programleder for seks runder av den originale, norske versjonen av *[[Kvitt eller dobbelt]]* med nesten 30 år mellom første og siste sesong fra 1966 til 1994. Han ledet også flere andre underholdningsprogrammer i NRK og spørreleken *[[Avspark! (TV-quiz)|Avspark]]* i 1970. Bjørnsen sto også for TV-kommentarene på direktesendte åpnings- og avslutningsseremonier under de Olympiske leker, sommer og vinter, i mange år.  

Etter at han sluttet i NRK, medvirket Bjørnsen i en del eksperimenter med TV-shop i norsk reklamefjernsyns barndom. Han demonstrerte gryter og kasseroller og annet nyttig til hus og hjem og fikk etter dette kallenavnet Gryte-Knut. Mot slutten av 1960-årene ble han også kjent for reklame for vaskemidler, noe som førte til at han fikk kallenavnet Vaske-Bjørnsen. Han var også programleder for *[[Lykkehjulet]]* og *[[Ønskebrønnen (TV-program)|Ønskebrønnen]]* på TV3. Bjørnsen spilte seg selv i to episoder av *[[Karl & Co]]* på TV 2. Han var dommer i ''Isdans'' på TV&nbsp;2 i 2007.

I årenes løp skrev og redigerte Bjørnsen en rekke bøker; hovedsakelig sportsbøker, men også bøker i andre sjangere. Han hadde stor interesse for Sørlandets historie og natur, og han lagde en TV-serie om temaet og skrev bok om dramaet rundt det norske skipet Najaden. Han hadde også en bigeskjeft som leverandør av sangtekster til blant andre Ole Ivars. 

## Personlige forhold
Knut Bjørnsen giftet seg med Bjørg da han var ung journalist. De var gift i mange år, og sammen fikk de to barn, en sønn og en datter. Etter sin kones bortgang var Bjørnsen gift med Karin i 20 år. De to fikk ingen barn sammen. I april 2008 fikk han konstatert kreft i bukspyttkjertelen. Syv måneder senere døde han, 76 år gammel.

Knut Bjørnsen ble gravlagt fra Dybvåg kirke i Tvedestrand den 25. november 2008.

## Diskografi
* Ole Ivars: *Når et barn blir født/Tjo hei og spark i taket* (1975)
* Tambourine: *[[Gammalpop 2]]* (1975)
* Ole Ivars: *[[Ole Ivars på farten igjen]]* (1975)
* Ole Ivars: *[[Ole Ivars farter videre]]* (1975)
* Torry Enghs: *[[Stop (album)|Stop]]* (1975)
* Gluntan: *[[Bare du og jeg]]* (1976)
* Katho: *[[Dagen er din (Katho-album)|Dagen er din]]* (1977)
* Nordre Sving: *[[Nordre Sving 3]]* (1978)
* Norges Røde Kors: *[[Lytt til Norge &ndash; 1905&ndash;1980]]* (1980)
* Nordre Sving & Bjørge Lillelien: *[[20 års jubileumsfest]]* (1982)
* Norges Skøyteforbund: *[[Heia Norge! (1983-album)|Heia Norge!]]* (1983)
* Rita Engebretsen: *[[Rita (album)|Rita]]* (1983)
* Scandinavia: *[[Scandinavia (album)|Scandinavia]]* (1988)
* Nordre Sving: *[[20 beste (Nordre Sving-album)|20 beste]]* (1993)
* Ole Ivars: *[[Kavalkade 40 låter gjennom 30 år]]* (1994)
* Scandinavia: *[[De aller beste «live»]]* (2001)
* Nordre Sving: *[[Fra Bislet til Alaska - 20 klassikere Vol. 2]]* (2008)

## Referanser


## Eksterne lenker
* 
*